stanford-oval/wikipedia huggingface dataset:
The Night They Drove Old Dixie Down
תוכן השיר

השיר נכתב על ידי רובי רוברטסון. מילות השיר מתארות את הימים האחרונים של מלחמת האזרחים האמריקאית ואת סבלם של תושבי הדרום הלבנים עם התבוסה במלחמה, שנצרבה בזיכרון. השיר מתאר במילים מרגשות את קורותיו של חייל בצבא הקונפדרציה, כאילו מדובר במלחמה שהסתיימה זה עתה. המילים "בחורף 65'" שעשויות לכאורה לדבר על תאריך שהיה שנים ספורות לפני כתיבת השיר, מדבר למעשה על חורף שנת 1865, התבוסה במלחמת האזרחים, מאה שנה לפני כתיבת השיר. השם דיקסי (Dixie) הוא הכינוי שנתנו אנשי הצפון למדינות הקונפדרציה (בדומה לכינוי הצפוני יאנקי). השיר מתאר את חייל הקונפדרציה וירג'יל קיין המשרת במסילת הרכבת שמריצ'מונד לדנוויל, ומלווה באירועים היסטוריים.
השיר מתחיל במילים "קוראים לי וירג'יל קיין, שירתתי על קו הרכבת מריצ'מונד לדנוויל' / עד שהפרשים של סטונמן הגיעו וחיבלו שוב במסילה. / בחורף 65' רעבנו כמעט למוות. ב-10 במאי ריצ'מונד נפלה. / אני זוכר זאת היטב: הלילה שבו הכריעו את דיקסי הזקנה".
רוברטסון סיפר שהמוזיקה הייתה בראשו עוד קודם אך רק בהמשך חשב על הרעיון לשיר, ואז עשה מחקר נוסף. חבר להקת הבנד, לבון הלם, יליד ארקנסו, הצהיר כי הוא סייע במחקר לצורך כתיבת המילים. בספרו מ-1993 This Wheel's on Fire, כתב הלם:"רובי ואני עבדנו על המילים "בלילה שבו דיקסי הזקנה נפלה", אני זוכר שלקחתי אותו לספרייה, כדי שיוכל לחקור את ההיסטוריה וגאוגרפיה של אותם זמנים, ולכתוב על הגנרל רוברט אי לי בצורה ראויה".
להקת הבנד ביצעה את השיר בהופעות לעיתים קרובות, והוא נכלל בשני אלבומי רוק של הלהקה.
הפעם האחרונה בה ביצע לבון הלם את השיר הייתה בהופעה The Last Waltz בשנת 1976.
גרסת הכיסוי של ג'ואן באאז

גרסת הכיסוי המצליחה ביותר של השיר בשפה האנגלית הייתה גרסה ידי ג'ואן באאז שפורסמה בשנת 1971. גרסה זו הגיעה לשיא בהשמעות והשיר דורג במקום השלישי בבילבורד הוט 100 של אותה שנה, הופיע חמש פעמים במצעדי הפזמונים בארצות הברית כשיר המושמע ביותר, וזכה באלבום זהב.
ביקורת

עם הזמן עלתה גם ביקורת על השיר, המתאר את התושבים הלבנים בדרום ארצות הברית ומתייחס לתקופה כנוסטלגית, מבלי להתייחס לסבלם של השחורים, ששועבדו ועברו מאות שנים של עבדות ופגיעה בזכויות האדם.
מילות השיר דנות בהריסות מסילת הרכבת של דאנוויל, שבה הועברה אספקה לכוחות הקונפדרציה.
לה קורוניה

| --- | --- |
סמל לה קורוניהסמל לה קורוניה

 מדינה:  ספרד ספרד
 קהילה אוטונומית:  גליסיה גליסיה
 ראש העיר:  קרלוס נגרירה (מ-2011)
 בירת העיר:  לה קורוניה 
 שטח:  37.83 קמ"ר
 גובה:  21 מטרים
 אוכלוסייה:  ‏
  ‑ בעיר:  249,261 (2024)
  ‑ צפיפות:  6,506 נפש לקמ"ר (2012)
 קואורדינטות:  43°21′54″N 8°24′36″W﻿ / ﻿43.36500°N 8.41000°W﻿ / 43.36500; -8.41000
 אזור זמן:  UTC +1
 http://www.coruna.es/
  מפת מיקום  מפה מפורטת   (למפת ספרד מוגדלת) מדריד ברצלונה בילבאו סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריהלה קורוניה(למפת ספרד רגילה) מדריד ברצלונה בילבאו סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריהלה קורוניה(למפת גליסיה רגילה) סנטיאגו דה קומפוסטלה ויגו א קורוניה אורנסה לוגו מפרץ ביסקאיה אסטוריאס קסטיליה ולאון  פורטוגללה קורוניה(למפת גליסיה מוגדלת) סנטיאגו דה קומפוסטלה ויגו א קורוניה אורנסה לוגו מפרץ ביסקאיה אסטוריאס קסטיליה ולאון  פורטוגללה קורוניה  he tabBackground:;tabBorder:#aaa;defaultTab:0;
 
לה קוֹרוּנְיָה (בגליסית: A Coruña, בספרדית: La Coruña) היא עיר ורשות מקומית בגליסיה שבצפון-מערב ספרד, השוכנת לחוף האוקיינוס האטלנטי. זוהי העיר השנייה בגודלה בגליסיה וה-17 בגודלה במדינה כולה. היא בירת מחוז לה קורוניה והייתה עיר חשובה כבר בממלכת גליסיה, כשמעמד העיר המרכזית באזור התחלף בינה לבין סנטיאגו דה קומפוסטלה. יש בה נמל גדול שממנו מיוצא יבול חקלאי וסחורות. כמו כן, קיימת בעיר תעשיית נפט.
היסטוריה

על פי הידוע כיום, ההתיישבות הראשונה באתר הייתה של שבט גאלי, בחיבור חצי האי האיברי ליבשת, סביב המקום בו ניצב כיום מגדל הרקולס. הרומאים הגיעו לאזור במאה ה-2 לפנה"ס, ויוליוס קיסר שהה בה בשנת 62 לפנה"ס בתפקידו כמושל היספניה. העיר נקראה אז "פלאוויום בריגנטיום" (Flavium Brigantium), ועיקר חשיבותה נבעה מהנמל שלה, עובדה שעליה מעידה בניית מגדלור הרקולס. הנמל אפשר מסחר עם ערים בשטחים שנקראים היום צרפת, אנגליה ופורטוגל. במאה ה-4 סבלה העיר מפלישות הנורמנים, ורבים מתושביה נמלטו אל פנים היבשת.
היסטוריה > ימי הביניים

לאחר נפילת האימפריה הרומית, בתחילת ימי הביניים, המשיכה העיר להסתמך בכלכלתה על הנמל, אולם חשיבותה ירדה והיא הייתה ללא יותר מאשר כפר במאה ה-7 וה-8.
מהכיבוש המוסלמי של ספרד לא נשארו כל עדויות, כפי הנראה בשל החשיבות הפחותה של המקום אז. לאחר הרקונקיסטה ובמאה ה-9, המשיך הכפר לסבול מפשיטות הנורמנים והויקינגים. ב-991 חיזק ברמודו השני מלך לאון את הגבולות, שיפץ וחיזק את חורבות מגדל הרקולס והציב בו משמר. כדי לממן זאת, הוא מסר את שטח העיר לשליטתו של בישוף סנטיאגו דה קומפוסטלה, ושליטה זו נשארה עד המאה ה-15. ב-1208, בנה אלפונסו התשיעי, מלך לאון, את העיר מחדש והעניק לה הטבות, כגון מכירת מלח ללא מס. תחום הדיג והמסחר התפתחו בה מחדש, ושטחה גדל. בסוף המאה ה-14 בנה אנריקה השלישי מקסטיליה חומות להגנת העיר, ששרידים ממנה נשארו עד היום בתחומי העיר העתיקה. ב-1446 העניק לה מלך קסטיליה ולאון, חואן השני, את התואר עיר. המלכים הקתוליים קבעו בעיר את בית המשפט המלכותי במקום בסנטיאגו דה קומפוסטלה, שם הוא שכן עד אז, וכן את הקפיטניה של גליסיה.
עד גירוש ספרד שגשגה קהילה יהודית בעיר, שהשאירה מורשת מפוארת הניכרת בין השאר בתנ"ך קניקוט שנכתב ואויר בה ב-1476.
היסטוריה > העת החדשה

בעת החדשה נעשתה לעיר נמל חשובה ולמרכז ייצור טקסטיל. קרלוס הראשון, מלך ספרד, העניק היתר לסוחרי העיר להפיץ תבלינים בשוקי אירופה בין 1522 ל-1529. ב-1529 אושר להם לסחור עם האינדיאנים עד 1575. ב-1587 החלה בניית מבצר סן אנטוניו לשם הגנת העיר, כחלק משרשרת מבצרים דומים, ובנייתו הסתיימה ב-1590. ב-1589 הותקפה העיר על ידי הצי האנגלי בפיקודו של פרנסיס דרייק, והוא הטיל עליה מצור. הגנת העיר הצליחה לגרום לו לסגת, והאגדה המקומית מספרת על גיבורה בשם מריה פיטה, שהשתמשה בחנית של בעלה שנהרג כדי לסייע בהדיפת האנגלים. במאות ה-16 וה-17 גרמו מלחמות ממלכת ספרד לעליית המיסים בעיר ולגיוס חובה. ב-1682 שופץ מגדל הרקולס ובראשו הוצבו שתי מנורות.
בינואר 1809, במסגרת מלחמת חצי האי, נערך בעיר קרב לה קורוניה, שבו התנגדו הספרדים והאנגלים לכיבוש הצרפתי. הצרפתים עזבו את האזור במאי באותה שנה.
במלחמת האזרחים בספרד הייתה העיר מוקד פעילות שמרני "לאומני" כבר משלב מוקדם, ומאות רפובליקנים הוצאו להורג.
בתחילת המאה ה-20 התגוררו בעיר 45,000 תושבים. המצב הכלכלי של תושבי העיר עבר טלטלות חדות בהשפעת שורת אירועים שהתרחשו בספרד ובעולם כולו. המשבר הכלכלי העולמי של 1929 ומלחמת האזרחים בספרד השפיעו בצורה קשה על הכלכלה בעיר, כמו בספרד ובעולם כולו, מצב שנמשך עד אמצע שנות החמישים. מ-1959 שגשגה הכלכלה במהירות בספרד במה שמכונה "הנס הספרדי", ולאחר מכן משבר האנרגיה העולמי של שנות ה-70 הביא שוב מיתון, שנמשך עד אמצע שנות ה-80.
גאוגרפיה ואקלים

העיר ממוקמת על חצי אי בצורת האות T שהחיבור בינו ליבשה צר ונגרם על ידי סחף של חול. ב-1940 התרחבה העיר לגבעות בשטח היבשת עצמה. יש בה חמישה רבעים, ושטחה הכולל הוא 37.83 קמ"ר.
גאוגרפיה ואקלים > אקלים

האקלים בעיר הוא אקלים אוקיאני, דהיינו מושפע מהאוקיינוס, והוא מתון ונוח בכל עונות השנה. ממוצע המשקעים הוא כ-1,000 מ"מ בשנה, בעיקר גשם.
| אקלים באה קורוניה> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים באה קורוניה> ינואר.13.1.7.6.128 | אקלים באה קורוניה> פברואר.13.7.8.0.102 | אקלים באה קורוניה> מרץ.14.9.8.6.79 | אקלים באה קורוניה> אפריל.15.5.9.4.85 | אקלים באה קורוניה> מאי.17.4.11.4.80 | אקלים באה קורוניה> יוני.19.8.13.7.42 | אקלים באה קורוניה> יולי.21.8.15.6.30 | אקלים באה קורוניה> אוגוסט.22.5.16.0.35 | אקלים באה קורוניה> ספטמבר.21.5.14.8.68 | אקלים באה קורוניה> אוקטובר.18.7.12.6.110 | אקלים באה קורוניה> נובמבר.15.8.10.3.114 | אקלים באה קורוניה> דצמבר.14.0.8.9.135 | אקלים באה קורוניה> שנה.17.4.11.4.1,008 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: האקלים באה קורוניה בשירות המטאורולוגיה הספרדי ואתר מזג האוויר בעולם
ספורט

מרכז הספורט החשוב בעיר הוא קומפלקס הספורט ריאזור, שכולל את אצטדיון ריאזור, מגרש הבית של קבוצת הכדורגל דפורטיבו לה קורוניה, אולם הספורט של קבוצת ההוקי גלגיליות, בריכת שחייה ומגרש גולף. קבוצת הכדורגל נוסדה ב-1906 והיא שיחקה שנים רבות בליגת העל הספרדית, אם כי בעונת 2013/2014 היא משחקת בליגה הספרדית השנייה בכדורגל. את העיר מייצגות גם קבוצת הכדורסל CB Coruña, המשחקת בליגת הכדורסל השנייה בספרד, קבוצת כדוריד וקבוצת כדורגל גאלי.
סמל העיר

סמל העיר מורכב ממגן כחול כסמל גליסיה ועליו מגדל הרקולס. תחת המגדל גולגולת שעליה כתר זהב ושתי עצמות מוצלבות, כסימן לאגדה לפיה הרקולס הורה להקים את המגדל אחרי שהרג את הענק גריאון. סביב המגדל שבע צדפות זהב, המסמלות את הקשר של האזור ליעקב בן זבדי, שעל פי האגדה הגיעו עצמותיו לספרד על גבי צדפה. הסמל קיים בעיצוב זה כבר מהמאה ה-15.
הערות שוליים

↑  תנ"ך קניקוט
↑  מוזיאון בעיר המוקדש לגיבורה
↑  (אנ') הערך בוויקיפדיה באנגלית
↑  אתר דגלי גליסיה
| --- | --- |
בקרת זהויות :  NLI: 987007548042705171  BNE: XX124211  BnF: cb12069940k (data)  GND: 4098904-5  ISNI: 0000 0001 2191 1151  LCCN: n80062953  MusicBrainz: f42c1e2a-b7db-4acf-9742-1889b9c6d530  NARA: 10045095  NKC: ge550680  RERO: 02-A024449955  SUDOC: 028975405  VIAF: 137087538   WorldCat (עם VIAF): 137087538 
שחקני דפורטיבו לה קורוניה
The Wolf Among Us

The Wolf Among Us (בתרגום חופשי: הזאב שביננו) הוא משחק הרפתקאות גרפי שמבוסס על סדרת הקומיקס של ביל וילינגהאם, "פייבלס". המשחק פותח והופץ על ידי חברת Telltale Games. המשחק מחולק לחמישה פרקים. הפרק הראשון יצא ב-11 באוקטובר 2013 והפרק האחרון יצא ב-8 ביולי 2014.
משחקיות

The Wolf Among Us הוא משחק הרפתקאות מסוג הצבע-והקלק, בו השחקן, השולט בגיבור ביגבי וולף, יכול לנוע לחקור וליצור קשר עם דמויות אחרות במשחק או עם אובייקטים. בדומה למשחקה הקודם של Telltale Games, ‏ The Walking Dead, השחקן יכול לבחור מה הוא יעשה, באמצעות עץ שיחה בו הוא יכול לבחור מה להגיד, (מסומן כמשפט רגיל) או לעשות (מסומן בתוך סוגריים מרובעים את הפעולה שהשחקן יעשה); לשחקן אף ניתנת האפשרות לשתוק (מסומן בתור 3 נקודות). הבחירות יכולות להשפיע באופן משמעותי על העלילה שתתרחש בהמשך הפרק של המשחק, ואף גם על העלילה שתתרחש בפרקים הבאים. בחירות אלו כוללות החלטות קשות - כגון הבחירה אחר איזה משני אשמים לרדוף (תוך מתן האפשרות לאחר לצאת לחופשי). כמו ב-The Walking Dead, החלטות אלו נשלחות לשרתי חברת Telltale, שם הן מאורגנות לכדי נתונים סטטיסטיים לגבי כמה אנשים בחרו לפעול בצורה מסוימת. את הסטטיסטיקות האלו ניתן לראות בסיום כל פרק.
סצנות מסוימות במשחק הן מסוג פעולה, שדורשות לשחקן להגיב במהירות על ידי לחיצה על מקשים מסוימים (Quick Time Events). כישלון באירועים האלו יכול לגרום למותו של השחקן או של דמות אחרת, אך המשחק יאתחל את עצמו מחדש לנקודה שבה הסצנה מתחילה, דבר המאפשר לשחקן לנסות שוב.
פיתוח

סטיב אליסון, סגן נשיא בכיר לשיווק בחברת Telltale Games, הודיע שהחברה עובדת על משחק המבוסס על סדרת ספרי הקומיקס "פייבלס" מאת ביל וילינגהאם בריאיון ל-All Things Digital בפברואר 2011. חברת Telltale הודיעה באופן רשמי על תוכניות למשחק פייבלס ב-Electronic Entertainment Expo ביוני 2011. לאחר מספר דחיות, משחק הפייבלס של Telltale הוכרז מחדש בכנס הקומיק קון שאירע בניו יורק באוקטובר 2012. המשחק נחשף תחת הכותרת "Fables", אבל נחשף גם שהמשחק יקבל שם חדש בפברואר 2013. השם הסופי נקבע ל-"The Wolf Among Us", על שם הדמות הראשי במשחק - ביגבי וולף (זאב). הפרק הראשון היה במקור אמור להשתחרר ברבעון הראשון של 2012, אך נדחה לרבעון השלישי של 2012 ואז נדחה פעם נוספת, לרבעון השלישי של 2013 ובסוף הוחלט שייצא באוקטובר 2013. בפברואר 2013, נחשף כי פיתוח המשחק ארך יותר מהמצופה בעקבות הצלחת המשחק The Walking Dead. ‏ Telltale שילבה אלמנטים רבים מ-The Walking Dead לתוך המשחק.
תקציר

עלילתו של המשחק מתרחשת באמצע שנות ה-80 של המאה ה-20, עשרות שנים לפני האירועים של הגיליון הראשון של פייבלס. במשך שנים, הרבה מן האדמות הקסומות והמיסטיות אשר מתוארות כמיתוסים, אגדות וסיפורי עם (הידועות בתור "המולדת" - "The Homelands") נכבשו על ידי רודן מסתורי אשר ידוע בתור "היריב". כדי להימלט מצבאות הרודן, יצורים ודמויות אשר ידועים בתור "פייבלס" (בתרגום חופשי - משלים), ברחו לעולם הגישמי (אז בתקופת הקולוניאליזם האמריקני) ויצרו קהילה אשר מכונה "פייבלטאון" (עיר הפייבלים) באזור מנהטן של ימינו. כדי להסוות את נוכחותם מבני האדם הרגילים (המכונים "מונדיס" - Mundies), כל הפייבלים שאינם בני אדם צריכים לרכוש כישוף המכונה "גלאמור" (Glamour, בתרגום חופשי: זוהר) אשר מאפשר להם להסוות את זהותם ולהיראות אנושיים, או שהם יעברו ליישוב כפרי המכונה "החווה" (The Farm). "הזאב הגדול והרע", ביגבי וולף (מדובב על ידי אדם הרינגטון), הוא השריף של פייבלטאון, והוא האחראי להסתרת קהילת הפייבלים מהעולם הגישמי לאכיפת החוקים בקהילה.
תקציר > דמויות

הדמות שאותה השחקן משחק במשחק היא ביגבי וולף (מדובב בידי אדם הרינגטון), אשר מבוסס על הזאב הרע. הוא השריף של פייבלטאון, שעובד ב-"משרד עסקים" (Business Office) תחת פיקודו של ראש העיר הזמני של פייבלטאון, איקבוד קריין (האגדה על סליפי הולו). בסיועה של שלגיה, מראת הקסמים לה והקוף המכונף באפקינס, אשר מנהל את הרישומים של הפייבלס בפייבלטאון, הוא חוקר פשעים, ואוכף את החוק בעיר. כחול הזקן גם עובד במשרד, אך המניע שלו לכך אינו ידוע. ביגבי מתגורר בדירות וודלנדס (Woodlands). שם הוא מרשה לקולין (אחד משלושת החזירונים) להישאר איתו, לאחר שזה פוצץ את בית החזירים בחווה. היפה והחיה, גם הם דיירים בוודלנדס, אף על פי שהם כרגע נאבקים על נישואיהם הבעיתיים. אחת הדמויות החוזרות היא מר. טוד (הרוח בערבי הנחל) והבן שלו, טיג'יי (טוד ג'וניור), המתגוררים בבניין דירות מוזנח בקרבת מקום.
כשהמשחק מתחיל, השחקן מוצג לאיש היערות (וודסמן) מהסיפור כיפה אדומה, אשר מתגורר באותו ביניין שבו מר. טוד, פיית', והנסיך לורנס גרים מהסיפורים אללרליירלואה/דונקיסקין. השחקן גם נתקל בשני אחים אשר מפריעים לו להמשיך בדרכו, טווידלדם וטווידלדי, אשר עובדים בשביל סוכן לא ידוע. ביגבי גם נפגש עם הולי, טרולית אשר מנהלת בר בשם "Trip Trap" (טריפטראפ, בתרגום חופשי: טיול מלכודת), ועם גרנדל הדיכאוני. הפרק השני של המשחק מציג את ג'ורג'י פורגי, מנהל מועדון חשפנות בשם "Pudding and Pie" (פודינג ופאי) וגם הסרסור של פיית' ומציג את קלבר האנס, הסדרן במועדון. הפרק השלישי של המשחק מציג את מרי המדממת, סוכנת של איש בשם קרוקדמן (איש עקום).
תקציר > עלילה

הערה: תיאור העלילה יכול להשתנות משכתוב למטה בעקבות בחירות השחקן.
תקציר > עלילה > פרק 1: Faith

ביגבי נקרא לבניין שבו מר. טוד מתגורר, בעקבות המולה שנגרמה על ידי הוודסמן בדירה מעל דירתו של טוד. שם, בגיבי עוצר את הוודסמן מפגיעה באישה צעירה. לאחר לחימה בוודסמן, נפילה מהחלון על מכוניתו של טוד ולחימה נוספת בוודסמן עד שהאישה תוקעת גרזן לתוך ראשו ומשתקת אותו זמנית. ביגבי מדבר עם אותו אישה צעירה, וחושב שהיא בעצם זונה, ומסייע לה לוודא שהיא בטוחה.
ביגבי חוזר לדירתו בוודלנדס, ואז הולך לישון לאחר שיחה עם קולין, אחד משלושת החזירים, על איך שאנשים מפחדים מביגבי. ביגבי מתעורר מדפיקה בדלת, ורואה את שלגיה מבועתת. היא מובילה אותו מחוץ לבניין הדירות שבו הוא גר, ומראה לו ז'קט של שומר בשם גרמיבלין זרוק על הרצפה. כאשר ביגבי מרים את הז'קט, הוא מגלה ראש כרות של אישה, שאותה הוא מזהה כאותה נערה שהציל קודם לכן מהוודסמן. רמזים מהראש שלה מובילים לכך שמקורה מהסיפור אללרליירלואה/דונקיסקין, ששמה הוא פיית' (Faith, בתרגום חופשי: אמונה) ושהיא הייתה נשואה לנסיך לורנס. שלגיה וביגבי עמדו ללכת לדירתו של הנסיך לורנס, לא לפני שטוד מתקשר קודם ומזהיר את ביגבי שמשהו קורה בדירתו של הוודסמן. הם חוקרים את שני המקומות. אצל לורנס, הם מגלים שהוא ניסה להתאבד, לפני ששמע על מות אשתו פיית', בעקבות שהוא הרגיש שהוא לא סיפק לה חיים טובים, אך ללורנס יש סיכוי לשרוד אם השחקן בוחר ללכת לדירתו של לורנס קודם לכן. אצל מר. טוד, הם מגלים שהאחים טווידלדם וטווידלדי, אשר עובדים עבור אדם לא ידוע, רודפים אחריהם, כדי לחפש אובייקט מסתורי שחשבו שלוודסמן יש אותו. ללא שום רמזים, ביגבי מחליט למצוא את הוודסמן, כדי לגלות את התפקיד שלו ברצח פיית', כשלגיה חוזרת הביתה לפייבלטאון.
ביגבי פונה לבר טריפטראפ, מקום השתייה הרגיל של הוודסמן, כדי למצוא את בעליו של הבר - הולי וגרנדל הדיכאוני. הולי אומרת כי היא איננה מכירה את הוודסמן, וכי הוא לא נכנס לבר שלה כבר מספר שבועות, אם בכלל. אחרי שהוודסמן יוצא מין השירותים של הבר, ביגבי מנסה לדבר איתו אך גרנדל הופך לצורת הפייבל שלו ותוקף את ביגבי. השניים נלחמים, אך ביגבי, שהופך לזאב - צורת הפייבל שלו, מצליח לפצוע את גרנדל וזה נכנע. לאחר שביגבי נרגע והופך לצורת האדם שלו, הוא מנסה לתשאל את הוודסמן, אף לפני זה טווידלדי נכנס לבר, אשר גם מחפש את הוודסמן. לאחר שראה את ביגבי, גם הוודסמן וגם טווידלדי מנסים לברוח. ביגבי נאלץ לתפוס את אחד מהם, לעצור אותו על חשד לרצח. ביגבי לוקח אותו בחזרה לוודלנדס, אך מגלה כי ניידות משטרה עומדות חוץ לבניין. ביגבי מתגנב לתוך המון השוטרים, כדי לגלות שראשה הכרות של שלגיה עומד בפתח הביניין.
תקציר > עלילה > פרק 2: Smoke and Mirrors

הפרק השני מתחיל בפלאשבאק של ביגבי על גילוי ראשה הכרות של שלגיה. לאחר מכן ביגבי הועבר לחקירת המשטרה, אשר מצאו את גופתה של שלגיה. במהלך החקירה, מר. קריין משתמש בכישוף לאיבוד זיכרון על השוטרים בתחנה כדי לחלץ את ביגבי, את הגופה שנמצאה ואת דו"ח המקרה, כדי לוודא שהמשטרה המקומית תשכח מהמקרה שאירע. בחזרה למשרד העסקים, ביגבי לוקח את התפקיד של חוקר. ביגבי חוקר את החשוד שהוא תפס בפרק הראשון במקום כחול הזקן, זאת כדי לגלות ששלגיה עדיין בחיים, אשר נכנס לחדר החקירות ומסבירה כי הגופה שנמצאה רק דומה לה, ומי שנהרגה לא הייתה שילגיה אלא מישהי אחרת. לאחר ההלם הראשוני שלו, ביגבי הולך עם שלגיה לדבר עם טיג'י, בנו של מר. טוד, אשר היה עד לניסיון הסתרת הגופה כרותת הראש על ידי טביעתה בנהר. ביגבי ושלגיה בודקים את הגופה, רק כדי למצוא שהקורבן היא לא אשר מלילי - אחותה של הולי, אשר נעלמה מספר שבועות לפני אירועי הפרק הראשון. הם מוצאים כי הגלאמור שהיה בשימוש היה זול (הבגדים לא היו תואמים במדיוק לאלה של שלגיה) ולא חוקי. לאחר ידיעת הולי על רצח אחותה, ביגבי הולך למועדון החשפנות של ג'ורגי, איפה שלילי עבדה פעם אחרונה, כדי לגלות שהקליינט האחרון של לילי היה אדם בשם "מר. סמית'" (שהתברר כשם בדוי) ושהם התאכסנו במלון קרוב למועדון החשפנות בחדר מספר 207. ביגבי הולך לאותו מלון ומפותע לגלות את היפה עובדת בתור פקידה, בחשאי, כדי שבעלה - החיה לא יגלה, בשביל לשלם את שכר הדירה וכדי לא לקלקל את נישואיהם. כאשר היפה מובילה את ביגבי לחדר בו שכנו לילי והקליינט שלה "מר. סמית'" בחדר מספר 207, החיה מופיע ומאמין כי אשתו בוגדת בו עם ביגבי. הוא תוקף את ביגבי. במהלך הקטטה, הם שוברים את הדלת של חדר מספר 207 (אשר הייתה נעולה ולא נפתחה גם עם מפתח המספר שהיה להיפה), הם מוצאים את זירת הרצח שבו לילי נהרגה על ידי "מר סמית'". החיה מפסק לתקוף את ביגבי ומתרחק מעט ממנו, כאשר ביגבי חוקר את החדר ומגלה שמישהו ניסה להלביש את לילי ככה שהיא תראה כמו שלגיה ואף ניסה לשחזר את הסיפור, אך בקטע שבו הנסיך בסיפור מנשק את שלגיה, אותו "מר. סמית'" הורג את לילי. ביגבי מגלה שכדי להסוות את הרצח, מוזיקת רקע בווליום גבוהה נוגנה. לאחר שביגבי חוקר את הפריט האחרון שנשאר, הוא מגלה תמונה שמגלה ש"מר. סמית'" הוא בעצם מר. קריין. קריין, אשר רואה את המתרחש מבעד למראת הקסמים, מרסק אותה עם מנורה קסומה לשעבר.
תקציר > עלילה > פרק 3: A Crooked Mile

מתוך דאגה על ביטחונה של שלגיה, ביגבי הולך לשלגיה אשר היא ועוד מספר פיבלים נמצאים בהלווייתה של לילי - אחותה של הולי. לביגבי יש בחירה אם לספר לשלגיה או להישאר בשקט ושלגיה תחזור להלוויה מיד לאחר מכן האחים טווידלדם וטווידלדי מופיעים, כשהם חמושים ברובי ציד ומאיימים על ביגבי. לביגבי יש בחירה אם להסכים לעסק או לא ולאחר מכן אם להילחם באחים או לא להגיב מה שכמעט גורם למותה של שלגיה, ביגבי ושלגיה חוזרים למשרד ומנסים לקבוע לאן קריין נעלם. הם נקלעים למבוי סתום כיוון שחסרה חתיכה אחת להשלים את המראה הקסומה ובלי החתיכה הזאת המראה לא תעבוד. כחול הזקן מגיע ודורש מביגבי ושלגיה לנקוט פעולה. השלושה דנים על שלוש נקודות אפשרויות שבהן ניתן להיעזר כדי למצוא את קריין, ובאפקין חושף כי לקריין הייתה פגישה עם "המכשפה שלו" וכי הוא ייפגש איתה למחרת ב-2 בלילה, מה שמשאיר להם מספר שעות בודדות לפני שהם יפספסו את ההזדמנות לתפוס אותו. השלושה מסכימים לחקור שלושה מקומות אפשריים כדי למצוא את מיקום המפגש: דירתו של קריין, המשרד של טווידלדם וטווידלדי וחפציה של לילי. ביגבי לומד כי קריין גנב כספים מהפייבלים למען צרכים אישיים ועבד עם מכשפה בשם "גרינליף" (Greenleaf, בתרגום חופשי: עלה ירוק) כדי לייצר את הגלאמור שהשתמש על לילי. אחרי מציאת דירתה של המכשפה, ביגבי ושלגיה מגלים כי הם באו מאוחר מדי. הם מדברים עם המכשפה ומגלים כי קריין הלך למועדון החשפנות "פודינג ופאי", כדי להשתמש בטבעת שקיבל מהמכשפה כדי לגלות את סוד החשפניות (החשפניות לא יכולות לגלות סודות בגלל כישוף שהוטל עליהן שגורם להם לומר "השפתיים האלו חתומות").
ביגבי ושלגיה מגיעים למועדון החשפנות, ומוצאים את קריין מנסה לבטל את הכישוף שהוטל על הבנות ללא הצלחה. כאשר ביגבי מציג לקריין את ההוכחות כי הוא הרוצח, שלגיה מבינה כי קריין לא היה הרוצח של שתי הבנות - פיית' ולילי, אך הוא מואשם בגנבת כספים ונלקח למעצר. מיד כאשר הם עוזבים את המועדון, מספר מכוניות מקיפות אותן, ודמות מסתורית יוצאת מהמכונית יחד עם האחים טווידלדם וטווידלדי, שלושת חמושים - האחים חמושים ברובי ציד והדמות חמושה באקדח מגנום. הדמות מציגה את עצמה בתור מרי המדממת (Bloody Mary) וששלושתם עובדים עבור אדם אחד - קרוקדמן (Crooked Man, בתרגום חופשי: איש עקום). מרי דורשת את קריין אך ביגבי מסרב, ומרי מורה לאחים להרוג את ביגבי. האחים פוצעים את ביגבי קשות, אך ביגבי מצליח להפחיד את האחים, לאחר שהוא הופך לזאב הגדול והרשע. ביגבי מצליח לפצוע אנושות את טווידלדם, וניתנה לשחקן אפשרות להורגו או להשאיר אותו פצוע. לאחר קרב ממושך עם האחים, מרי יורה לעבר ביגבי כדור מכסף, מה שגורם לביגבי להיפצע אנושות. מרי התכוונה להרוג את ביגבי אך שלגיה נכנעה והעבירה למרי את קריין. לאחר מכן מרי, האחים והבוס הגדול עזבו את המקום, משאירים את ביגבי מדמם.
תקציר > עלילה > פרק 4: In Sheep's Clothing

פרק זה לוקה בחסר. אנא תרמו לוויקיפדיה ו.
תקציר > עלילה > פרק 5: Cry Wolf

פרק זה לוקה בחסר. אנא תרמו לוויקיפדיה ו.
ביקורת

| ציוני סקירה> פרק | ציוני סקירה> GameRankings | ציוני סקירה> Metacritic |
| --- | --- | --- |
| פרק 1: Faith | (PS3‏) 87.00%   (PC‏) 86.14%   (iOS‏) 83.57%   (X360‏) 80.96% | (PS3‏) 86   (PC‏) 85   (iOS‏) 83   (X360‏) 82 |
| פרק 2: Smoke and Mirrors | (PS3‏) 86.40%   (PC‏) 78.12%   (X360‏) 74.20% | (PS3‏) 83   (PC‏) 76   (X360‏) 73 |
| פרק 3: A Crooked Mile | (PC‏) 84.43%   (X360‏) 79.00% | (PC‏) 85   (X360‏) 79 |
| פרק 4: In Sheep's Clothing | (PC)‏ 77.40%   (X360)‏ 71.25%   (PS3)‏ 66.00% | (PC)‏ 76   (X360)‏ 74   (PS3)‏ 73 |
| פרק 5: Cry Wolf | (PC)‏ 85.27%   (X360)‏ 85.64%   (PS3)‏ 74.67% | (PC)‏ 85   (X360)‏ 85   (PS3)‏ 75 |
| The Wolf Among Us Overall | (PC)‏ 78.25%   (X360)‏ 90.00%   (PS3)‏ 90.00% | (PC)‏ 75 |
ביקורת > פרק 1: Faith

הפרק הראשון קיבל ביקורות חיוביות. אתרי הסקירה GameRankings ו-Metacritic נתנו לגרסת ה-Playstation 3 ציון של 87.00% וניקוד של 85 מתוך 100, לגרסת המחשב האישי ציון של 86.14% וניקוד של 85 מתוך 100, לגרסת ה-iOS ציון של 83.57% וניקוד 83 מתוך 100, ולגרסת ה-Xbox 360 ציון של 80.96% וניקוד של 82 מתוך 100.
ביקורת > פרק 2: Smoke and Mirrors

הפרק השני קיבל גם הוא ביקורות חיוביות ושבחים אודות הכתיבה ופיתוח הדמויות במשחק, לצד מספר ביקורות שמעידות על חוסר רצף עלילתי. אתרי הסקירה GameRankings ו-Metacritic נתנו לגרסת ה-Playstation 3 ציון של 86.40% וניקוד של 84 מתוך 100, לגרסת המחשב האישי ציון של 78.12% וניקוד של 76 מתוך 100, ולגרסת ה-Xbox 360 ציון של 74.20% וניקוד של 74 מתוך 100.
ביקורת > פרק 3: A Crooked Mile

הפרק השלישי קיבל ביקורות חיוביות. אתרי הסקירה GameRankings ו-Metacritic נתנו לגרסת ה-Playstation 3 ציון של 88.80% וניקוד של 82 מתוך 100, לגרסת המחשב ציון של 83.10% וניקוד של 82 מתוך 100, ולגרסת ה-Xbox 360 ציון של 79.33% וניקוד של 77 מתוך 100.
ביקורת > פרק 4: In Sheep's Clothing

הפרק הרביעי קיבל ביקורות חיוביות לצד ביקורות מעורבות. אתרי הסקירה GameRankings ו-Metacritic נתנו לגרסת ה-Playstation 3 ציון של 66.00% וניקוד של 73 מתוך 100, לגרסת המחשב ציון של 77.40% וניקוד של 76 מתוך 100, ולגרסת ה-Xbox 360 ציון של 71.25% וניקוד של 74 מתוך 100.
ביקורת > פרק 5: Cry Wolf

הפרק החמישי קיבל ביקורות חיוביות. אתרי הסקירה GameRankings ו-Metacritic נתנו לגרסת ה-Playstation 3 ציון של 74.67% וניקוד של 75 מתוך 100, לגרסת המחשב ציון של 85.27% וניקוד של 85 מתוך 100, ולגרסת ה-Xbox 360 ציון של 85.64% וניקוד של 85 מתוך 100.
ביקורת > The Wolf Among Us Overall

המשחק כאוסף קיבל ביקורות חיוביות לצד ביקורות מעורבות. אתר הסקירה GameRankings נתן לגרסת ה-Playstation 3 ציון של 90.00%, לגרסת המחשב ציון של 78.25%, ולגרסת ה-Xbox 360 ציון של 90.00%. אתר הסקירה Metacritic נתן לגרסת המחשב ניקוד של 75 מתוך 100.
ישיבת תפארת ישראל

| --- | --- |

חזית בנין ישיבת "תפארת ישראל" בשכונת הדר הכרמל בחיפה
חזית בנין ישיבת "תפארת ישראל" בשכונת הדר הכרמל בחיפה
 ישיבה
 השתייכות:  חרדי ליטאי
 תקופת הפעילות:  ה'תרפ"ה - 1925 – הווה
 מייסדים:  הרב דב מאיר רובמן
 בעלי תפקידים
 ראש הישיבה:  הרב שמחה זיסל שפירא
 מיקום
 מיקום:  הדר, חיפה
 מדינה:  ישראל ישראל
 קואורדינטות:  32°48′17″N 34°59′55″E﻿ / ﻿32.804611111111°N 34.998583333333°E﻿ / 32.804611111111; 34.998583333333
 he
 
ישיבת תפארת ישראל היא ישיבה ליטאית בחיפה. הישיבה החרדית הראשונה שנוסדה ביישוב החדש.
ראש הישיבה ומייסדה היה הרב דב מאיר רובמן, חניך ה"תלמוד תורה" בקלם שכיהן קודם לכן כראש ישיבת "אור תורה" בווילקומיר שבליטא, וצוות הישיבה הורכב מרבנים בוגרי הישיבות בסגנון הליטאי באירופה שעלו ארצה, חלקם שימשו בעצמם כראשי ישיבות באירופה.